# צלב ויקטוריה

צלב ויקטוריה
Victoria Cross|  |
|  |
|
פרטים |
|
מדינה | בריטניה הממלכה המאוחדת אוסטרליה אוסטרליה ניו זילנד ניו זילנד קנדה קנדה |
|
סוג |
עיטור צבאי |
|
המעניק |
המונרך הבריטי |
|
למען | ”מעשה של גבורה או תעוזה ניכרת, אומץ או הקרבה עצמית ודבקות במשימה אל מול פני האויב” |
|
זכאות |
חברי הכוחות המזוינים של בריטניה וכמה ממלכות חבר העמים הבריטי |
|
סטטוס |
פעיל |
|
נוסד |
29 בינואר 1856 |
|
הענקות |
|
הוענק לראשונה |
29 בינואר 1856 |
|
הוענק לאחרונה |
2015 (נכון ל-2015) |
|
סה"כ הוענקו |
1,358 |
|
הענקות מובדלות |
1,355 |
|
היררכיה |
|
עיטור מקביל |
צלב ג'ורג' |
|
עיטור נמוך יותר |
צלב הגבורה הניכרת |

**צלב ויקטוריה** (אנגלית: **Victoria Cross**) הוא עיטור צבאי, הראשון בחשיבותו, אשר מוענק לחברי הכוחות המזוינים של הממלכה המאוחדת ומספר מדינות מחבר העמים הבריטי, וניתן בגין מעשה גבורה "אל מול פני האויב". לעיטור ניתנת קדימות על פני כל שאר העיטורים, המסדרים והמדליות והוא מקביל לצלב ג'ורג' אשר ניתן לאזרחים או חיילים אשר הפגינו מעשה גבורה שלא אל מול פני האויב. את צלב ויקטוריה ניתן להעניק לכל חייל, בכל דרגה ובכל זרוע על פי החלטתו של המונרך הבריטי. בממלכה המאוחדת מוענק הצלב מידי המונרך בטקס אשר נערך בארמון בקינגהאם ובשאר מדינת חבר העמים מעניק נציגו של הכתר, המושל הכללי, את העיטור.

העיטור הוענק לראשונה ב-29 בינואר 1856 לציון גבורתם של חיילים בריטים במלחמת קרים ומאז חולקו 1,358 עיטורים, שלוש מהם כהענקה כפולה.

צלב ויקטוריה הוא העיטור הצבאי הנחשב ליוקרתי ביותר; העיטור ניתן לעיתים רחוקות ובמקרים יוצאי דופן.

## היסטוריה

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
## תיאור העיטור

צלב ויקטוריה מורכב מצלב פאטה עשוי ארד, במרכזו כתר אדוארד הקדוש עליו ניצבת דמותו של 'האריה הבריטי'. מתחת לכתר ולצידיו, נרשם "עבור עוז" (For Valour) על גבי איור של מגילה. כאשר נוסד העיטור, נכתב עליו תחילה "למען גבורה" (For Bravery), אך ביטוי זה שונה לפי הוראת המלכה ויקטוריה משום שהביטוי "למען גבורה" מרמז שלא כל החיילים בקרב הם גיבורים.

הצלב תלוי בעזרת טבעת המחוברת לאבזם בצורת האות 'V' (בעלת סריף) אשר מחובר לפס תלייה. פס התלייה מעוטר בעלי דפנה ודרכו נתלה הצלב על פס העיטור.

מהצד השני (האחורי) של העיטור, במרכז הצלב בתוך טבעת, נכתב תאריך הפעולה עליה הוענק למקבל העיטור. בצד האחורי של פס התלייה רשום שמו של מקבל הצלב יחד עם דרגתו, מספרו האישי והיחידה בה שירת.

גובה הצלב 41 מ"מ ורוחבו 36 מ"מ, כאשר העיטור כולו שוקל כ-27 גרם. הצלב תלוי על סרט בצבע אדום ארגמן. הצו המקורי של העיטור חילק את העיטור לשני סוגים בעלי סרט בצבע שונה; אדום לצבא היבשה וכחול לצי המלכותי, אך הוראה זאת השתנתה עם הקמת חיל האוויר המלכותי ב-1 באפריל 1918. שנתיים מאוחר יותר ב-22 במאי 1920, לפי צו של המלך ג'ורג' החמישי, העיטור יינתן בצבע אדום לכלל מקבלי העיטור ואלו אשר קיבלו בעבר עיטור בעל פס כחול, יחליפו אותו בכזה בעל פס אדום.

לצלב ויקטוריה ניתן להוסיף גם אבזם, אשר זהה בעיצובו לפס התלייה. האבזם ניתן במקרה הנדיר בו מוענק יותר מצלב ויקטוריה אחד לאדם נתון, מה שקרה נכון להיום רק בשלושה מקרים. במקרה שכזה ניתן להוסיף מספר אבזמים כמספר ההענקות הנוספות, זאת עד למספר מקסימלי של ארבעה אבזמים (כלומר חמש הענקות), בפועל עד היום לא הוענק יותר מאבזם אחד (כלומר הענקה כפולה).

## הענקת העיטור

צלב ויקטוריה, יחד עם המקבילה האזרחית שלו צלב ג'ורג', הוא כאמור העיטור הגבוה ביותר שניתן להעניק לחבר בכוחות המזוינים של בריטניה ובעבר גם שאר מדינות האימפריה הבריטית וחבר העמים הבריטי. העיטור ניתן במקרים נדירים לציון פעולה יוצאת דופן בגבורתה אל מול פני האויב, כלומר בעת פעילות קרבית, כגון בשעת מלחמה או קרב. העיטור ניתן על ידי המונרך של הממלכה המאוחדת, בטקס מיוחד בנוכחות מקבל העיטור והמלך או המלכה.

## מעוטרי צלב ויקטוריה

ג'ונסון ביהרי שעוטר בצלב ויקטוריה ב-2004
ג'ושוע ליקי שעוטר בעיטור ב-2013
פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
החל מהיווסדו של העיטור בשנת 1856, הוענק העיטור 1,358 פעמים ל-1,355 אנשים.

* המספר הרב ביותר של צלבי ויקטוריה אשר הוענקו במערכה מסוימת הוא 682; במהלך מלחמת העולם הראשונה (1914–1918).
* המספר הרב ביותר אשר הוענקו בקרב מסוים הוא 28; במהלך השחרור השני של העיר לקנאו במהלך המרד ההודי הגדול (14-22 בנובמבר 1857).
* המספר הרב ביותר אשר הוענקו ביום אחד הוא 18; ב-16 בנובמבר 1857, במהלך השחרור השני של לקנאו, בעיקר בקרבות סביב המצודה מחוץ לעיר.
* מספר צלבי ויקטוריה הרב ביותר שהוענקו ליחידה מסוימת בקרב אחד הוא 7; לגדוד השני של רגימנט הרגלים ה-24 עבור הלחימה בקרב רורק'ס דריפט (22 - 23 בינואר 1879), כחלק ממלחמת הזולו.
* שלוש מעוטרי צלב ויקטוריה קיבלו הענקה שנייה, מה שמוצג כסיכה על העיטור המקורי לציון הענקה כפולה; אלו הם ארתור מרטין-ליק ונואל שוואס מחיל הרפואה המלכותי, וקפטן צ'ארלס אפהם מניו זילנד שלחם במערכה בים התיכון במלחמת העולם השנייה.

### מעוטרי צלב ויקטוריה חיים

נכון לנובמבר 2025 ישנם שלושה מעוטרי צלב ויקטוריה שהוענק להם על ידי הממלכה המאוחדת, שלושה נוספים אשר קיבלו את הגרסה האוסטרלית ואחד נוסף אשר קיבל את הגרסה הניו זילנדית, אשר עודם בחיים.

* **קית' פיין (Keith Payne)** (נולד 30 באוגוסט 1933)
* **ג'ונסון ביהרי** (נולד 26 ביולי 1979)
* **ג'ושוע ליקי** (נולד 1988): קיבל את העיטור עבור ניהולו ולחימתו במהלך התקלות במלחמת אפגניסטן ב-22 באוגוסט 2013, של כוח משולב של צנחנים בריטים ונחתים אמריקאים במהלך סיור בדרום המדינה.

**צלב ויקטוריה של אוסטרליה: **מארק דונלדסון** (נולד 2 באפריל 1979)
* **בן רוברטס-סמית'** (נולד 1 בנובמבר 1978)
* **דניאל קיירן** (18 ביוני 1983)

**צלב ויקטוריה של ניו זילנד: **ביל הנרי אפיאטה** (28 ביוני 1972)

### מעוטרי צלב ויקטוריה לפי מערכה

הטבלה המובאת כאן מציגה את מספר מקבלי צלב ויקטוריה לפי מערכות ואירועים. ברוב המקרים, הוענק העיטור על מעשה כחלק מקרב או מלחמה, במקרים בודדים הוענקו צלבי ויקטוריה שלא כחלק מפעילות מבצעית זאת בין השנים 1858 - 1881, כאשר העיטור היה ניתן להענקה גם במקרים של סכנה לחיים שלא מול פני האויב. ישנם גם פעולות או מבצעים מצומצמים בהם הוענקו צלבי ויקטוריה בודדים. בשני המקרים הללו ובמקרים בהם הוענקו העיטורים בתאריך יחיד, מצוין התאריך המדויק בהערות.

| מערכה או מקום | שנים | מספר מעוטרים | הערות |  | מערכה או מקום | שנים | מספר מעוטרים | הערות |
| --- | --- | --- | --- | --- | --- | --- | --- | --- |
| **המאה ה-19** |
| מלחמת קרים | 1854-1856 | **111** |  |  | המלחמה האנגלו-פרסית | 1856 | **3** |  |
| המרד ההודי הגדול | 1857-1859 | **182** |  |  | מלחמת האופיום השנייה | 1856-1860 | **7** | בכיבוש מצודת טאקו, סין (21 באוגוסט 1860) |
| מלחמות הקרקעות של ניו זילנד | 1860-1866 | **15** |  |  | מרד טאיפינג | 1850-1864 | **1** | (6 באוקטובר 1862) |
| ח'ייבר פח'טונח'ווה, פקיסטן |  | **2** | (30 באוקטובר 1863) |  | קרב שימונוסקי, יפן | 1863-1864 | **3** | (6 בספטמבר 1864) |
| מלחמת דואר | 1864-1865 | **2** | (30 באפריל 1865) |  | קוויבק, קנדה |  | **1** | עבור כיבוי שרפה בארגזי תחמושת (9 ביוני 1866) |
| גמביה |  | **1** | (30 ביוני 1866) |  | משלחת צבאית לאיי אנדמן | 1867 | **5** | (7 במאי 1867) |
| המשלחת הצבאית לאתיופיה | 1868 | **2** | (13 באפריל 1868) |  | המשלחת ללושאי, הודו |  | **1** | (4 בינואר 1872) |
| המלחמה האנגלו-אשאנטית השלישית | 1873-1874 | **4** |  |  | מלחמת פראק | 1875-1876 | **1** |  |
| מלחמת הזולו | 1879 | **23** |  |  | המלחמה האנגלו-אפגנית השנייה | 1878-1880 | **16** |  |
| מלחמת בסוטו | 1879-1881 | **6** |  |  | קונמה, הודו |  | **1** | כחלק ממשלחת צבאית (22 בנובמבר 1879) |
| מלחמת הבורים הראשונה | 1880-1881 | **6** |  |  | המלחמה האנגלו-מצרית | 1882 | **3** |  |
| המלחמה המהדית | 1881-1899 | **10** |  |  | בורמה, הודו הבריטית |  | **2** | (1889) |
| בורמה, הודו |  | **1** | כחלק ממשלחת צבאית (1891) |  | המלחמה האנגלו-ברושית, פקיסטן |  | **3** | (1891) |
| בורמה, הודו הבריטית |  | **1** | כחלק ממשלחת צבאית (6 בינואר 1893) |  | הודו הבריטית |  | **1** | כחלק ממשלחת צבאית (3 במרץ 1895) |
| רודזיה |  | **3** | במהלך דיכוי מרידות (1896) |  | המצור על מלקנד, פקיסטן | 1897 | **1** | (26 ביולי 1897) |
| המלחמה המוהמנדית הראשונה | 1897 | **3** | חיל ההנדסה המלכותי (16 בספטמבר 1897) |  | צפון מערב פקיסטן |  | **1** | כחלק ממערכה צבאית (1897) |
| כרתים |  | **1** | (6 בספטמבר 1898) |  |  |  |  |  |
| **המאה ה-20** |
| המרד האשאנטי | 1900 | **2** |  |  | מרד הבוקסרים | 1899-1901 | **2** |  |
| מלחמת הבורים השנייה | 1902–1899 | **78** |  |  | סומליה וניגריה |  | **7** | כחלק ממשלחות צבאיות (1902–1904) |
| טיבט |  | **1** | כחלק ממשלחת צבאית (6 ביוני 1904) |  | מלחמת העולם הראשונה | 1914-1918 | **627** |  |
| המערכה באיזו הבלטי | 1918-1919 | **5** |  |  | המערכה בווזיריסטן | 1919-1920 | **3** |  |
| המרד העיראקי | 1920 | **1** | (24 ביולי 1920) |  | המערכה המוחמנדית השנייה | 1935 | **1** | (29 בספטמבר 1935) |
| מלחמת העולם השנייה | 1939-1945 | **181** | ברוס קינגסברי היה הראשון לקבל את העיטור בטריטוריה אוסטרלית ארתור לואיס אהרון, טיס יהודי קיבל את העיטור לאחר מותו |  | מלחמת קוריאה | 1950-1953 | **4** |  |
| מלחמת אינדונזיה-מלזיה | 1962–1966 | **1** | (21 בנובמבר 1965) |  | מלחמת וייטנאם | 1955-1975 | **4** | ארבעתם אוסטרלים |
| מלחמת פוקלנד | 1982 | **2** | חברי הרגימנט המוצנח |  |  |  |  |  |
| **המאה ה-21** |
| מלחמת עיראק | 2003-2010 | **1** | טור' ג'ונסון ביהרי (1 במאי ו-11 ביוני 2004) |  | מלחמת אפגניסטן | 2001-2021 | **3** | רב"ט בריאן באד (27 ביולי ו-20 באוגוסט 2006), טר"ש ג'יימס אשוורת' (13 ביוני 2012, הוענק לאחר מותו), טר"ש ג'ושוע ליקי (22 באוגוסט 2013) |

## צלב ויקטוריה בתרבות

* הצייר הצרפתי לואיס ויליאם דסאנס, מוכר כיום במיוחד בעקבות סדרה של כ-50 ציורים המתארים פעולות בשעת קרב עליהם קיבלו המתוארים בציור את העיטור.
* הסרט 'זולו' (1964) בבימויו של סי אנפילד, אשר מציג תיאור קולנועי לקרב רורק'ס דריפט, מסתיים בהקראת שמותיהם של שבעת החיילים אשר להם הוענק העיטור. כיום קרב רורק'ס דריפט הוא הקרב בו הוענקו המספר הרב ביותר של צלבי ויקטוריה, בקרב אחד, ביחידה מסוימת אחת.

## לקריאה נוספת

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
## קישורים חיצוניים

* מחזיקי צלב ויקטוריה, באתר הטיימס
* אתר אודות צלב ויקטוריה
* צלב ויקטוריה, באתר אנציקלופדיה בריטניקה (באנגלית)

## הערות שוליים